Document ID: 32001D0849

Komisjoni otsus,
30. november 2001,
millega muudetakse komisjoni otsust 98/371/EÜ loomatervishoiunõuete ja veterinaarsertifikaatide kohta värske liha impordil teatavatest Euroopa riikidest, võttes Poola suhtes arvesse teatavaid aspekte
(teatavaks tehtud numbri K(2000) 3818 all)
(EMPs kohaldatav tekst)
(2001/849/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud direktiiviga 97/79/EÜ, [2] eriti selle artikleid 14, 15 ja 16,
ning arvestades järgmist:
(1) Loomatervishoiunõuded ja veterinaarsertifikaadid värske liha impordil teatavatest Euroopa riikidest on sätestatud komisjoni otsuses 98/371/EÜ, [3] viimati muudetud otsusega 2001/774/EÜ. [4]
(2) Inimtoiduks ettenähtud värske kodusea liha import Poolast ei olnud lubatud loomatervishoiuga seotud põhjustel, eelkõige sigade katku tõrje tõttu.
(3) Poola asutused on esitanud taotluse saada luba sealiha ekspordiks ühendusse ning lisanud oma taotlusele teabe sigade tervisliku seisundi ja sigade katku tõrje kohta Poolas.
(4) Komisjon tegi 2001. aasta mais Poolasse veterinaarkontrolli, et hinnata loomade tervislikku olukorda, eriti sigade katku osas.
(5) Kontrollkäigu ja Poola asutuste esitatud täiendava teabe põhjal on selgunud, et sigade tervislik seisund Poolas sigade katku osas on rahuldav.
(6) Seetõttu on asjakohane lubada Poolal eksportida ühendusse sealiha teatavatel tingimustel seoses toidujäätmete kasutamisega sigade söötmiseks. Poola asutused on kohustunud sealiha eksportimiseks kehtestama loetelu seakasvatusettevõtetest, mida hoitakse regulaarse veterinaarjärelevalve all ning kus tehakse asjakohaseid kontrolle, et välistada kõik võimalused kasutada toidujäätmeid sigade söötmiseks.
(7) Otsust 98/371/EÜ tuleb vastavalt muuta.
(8) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 98/371/EÜ muudetakse järgmiselt:
a) II lisa asendatakse käesoleva määruse I lisaga;
b) IV lisa asendatakse käesoleva määruse II lisaga.
Artikkel 2
Käesolev otsus on adresseeritud liikmesriikidele.
Brüssel, 30. november 2001

Labels: 0
3
17
18